



**REPUBLIKA HRVATSKA**

**BJELOVARSKO-BILOGORSKA ŽUPANIJA**

**UPRAVNI ODJEL ZA PRAVNE I ZAJEDNIČKE POSLOVE**

***RAZDJEL: 002 UPRAVNI ODJEL ZA PRAVNE I ZAJEDNIČKE POSLOVE***

**DJELOKRUG RADA:**

Upravni odjel obavlja stručne, pravne, upravne i savjetodavne poslove za potrebe Županijske skupštine i drugih tijela, priprema i organizira sjednice Županijske skupštine i njenih radnih tijela, izrađuje akte radnopravne naravi za sve službenike i namještenike te dužnosnike županije, obavlja kadrovske poslove, obavlja poslove uredskog poslovanja uključujući poslove pisarnice, obavlja poslove za potrebe Službeničkog suda, obavlja poslove koji se odnose na poslove razvoja informacijskih sustava, projektne i tehničke dokumentacije u vezi s informatizacijom Županije, održavanje računalnih sustava i mreža, organizira i provodi postupke javne nabave roba, radova, usluga i ustupanja radova za potrebe Županije sukladno odlukama nadležnih tijela, te obavlja ostale administrativno – tehničke poslove iz nadležnosti Upravnog odjela.

**PRORAČUNSKI KORISNICI IZ DJELOKRUGA RADA:**

Upravni odjel nema proračunskih korisnika u svojoj nadležnosti.

**IZVRŠENJE FINANCIJSKOG PLANA ZA 2024. GODINU:**

|  |  |  |  |  |
| --- | --- | --- | --- | --- |
| **R.br.** | **Naziv programa** | **Plan 2024.** | **Izvršenje 2024.** | **Indeks (%)** |
| **1.** | **P1 REDOVNE DJELATNOSTI** | **104.100,00** | **98.675,16** | **94,79** |
|  | **Ukupno:** | **104.100,00** | **98.675,16** | **94,79** |

***Glava: 00201 Županijska skupština***

**NAZIV PROGRAMA:**

Redovne djelatnosti

**OPIS PROGRAMA:**

U sklopu ovog programa osiguravaju se sredstva za redovne aktivnosti Županijske skupštine, sredstva za rad političkih stranaka, sredstva za rad Službeničkog suda i provedbu akcijskog plana Povjerenstva za ravnopravnost spolova te uvođenje i održavanje digitalizacije uredskog poslovanja.

**IZVRŠENJE PROGRAMA S OSVRTOM NA CILJEVE KOJI SU OSTVARENI NJEGOVOM PROVEDBOM**

**A000001 –** *Redovne aktivnosti županijske skupštine*

Ukupno izvršenje na ovoj aktivnosti iznosi 37.552,30 eura od čega se 32.583,86 eura odnosi na naknade za rad članovima Županijske skupštine i članovima radnih tijela Županijske skupštine (Odbori i Povjerenstva) temeljem Odluke o naknadama članovima Županijske skupštine Bjelovarsko-bilogorske županije („Županijski glasnik“ broj 10/21), naknade za putne troškove članova Županijske Skupštine i njezinih radnih tijela. Na usluge objave i tiska Županijskog glasnika odnosi se 4.968,44 eura.

|  |  |  |
| --- | --- | --- |
| **Plan 2024.** | **Izvršenje 2024.** | **Indeks (%)** |
| 39.600,00 | 37.552,30 | 94,83 |

**A000003** – *Sredstva za rad političkih stranaka*

Na ovoj aktivnosti izvršenje iznosi 27.662,88 eura, a odnosi se na isplaćena sredstva za rad političkih stranaka, za 4 kvartala, a sukladno Odluci o raspoređivanju sredstava iz Proračuna za redovito financiranje političkih stranaka zastupljenih u Županijskoj skupštini Bjelovarsko-bilogorske županije za 2024. godinu.

|  |  |  |
| --- | --- | --- |
| **Plan 2024.** | **Izvršenje 2024.** | **Indeks (%)** |
| 29.200,00 | 27.662,88 | 94,74 |

**A000199 –** *Sredstva za rad službeničkog suda.*

Naknade za rad službeničkog suda. U izvještajnom razdoblju nije bilo postupaka Službeničkog suda.

|  |  |  |
| --- | --- | --- |
| **Plan 2024.** | **Izvršenje 2024.** | **Indeks (%)** |
| 300,00 | 0 | 0 |

**A000242** – *Provedba akcijskog plana povjerenstva za* *ravnopravnost spolova*

Na provedbu aktivnosti Povjerenstva za ravnopravnost spolova utrošeno je 300,00 eura za radio emisiju Ravnopravnost spolova 24.09.2024. godine.

|  |  |  |
| --- | --- | --- |
| **Plan 2024.** | **Izvršenje 2024.** | **Indeks (%)** |
| 1.000,00 | 300,00 | 30,00 |

**A000380** – *Uvođenje i održavanje uredskog poslovanja- digitalizacija*

U sklopu aktivnosti Uvođenje i održavanje uredskog poslovanja utrošena su sredstva za uvođenje i održavanje digitalnog sustava poslovanja županijske uprave a sukladno obvezi koju propisuje Uredba o uredskom poslovanju („Narodne novine“ broj 75/21)

|  |  |  |
| --- | --- | --- |
| **Plan 2024.** | **Izvršenje 2024.** | **Indeks (%)** |
| 34.000,00 | 33.159,98 | 97,53 |

**POKAZATELJI USPJEŠNOSTI (na razini programa):**

|  |  |  |  |  |  |
| --- | --- | --- | --- | --- | --- |
| **Pokazatelj uspješnosti** | **Definicija** | **Jedinica** | **Polazna vrijednost** | **Ciljana vrijednost 2024.** | **Ostvarena vrijednost 2024.** |
| Broj održanih sjednica  Županijske skupštine BBŽ | Pokazatelj se odnosi na broj održanih sjednica Županijske skupštine | broj | 5 | 5 | 5 |
| Broj održanih sjednica  Stalnih radnih tijela Žup. Skupštine (Odbora) | Pokazatelj se odnosi na broj održanih sjednica stalnih radnih tijela (Odbora) | broj | 32 | 25 | 25 |

**Za Upravni odjel za pravne i zajedničke poslove**

**Službenica koja privremeno obavlja dužnost pročelnice**

**Matea Gebik, mag. iur.**