



**REPUBLIKA HRVATSKA**

**BJELOVARSKO-BILOGORSKA ŽUPANIJA**

**UPRAVNI ODJEL ZA PROSTORNO UREĐENJE, GRADNJU, ZAŠTITU OKOLIŠA I ZAŠTITU PRIRODE**

***RAZDJEL: 005 UPRAVNI ODJEL ZA PROSTORNO UREĐENJE, GRADNJU, ZAŠTITU OKOLIŠA I ZAŠTITU PRIRODE***

**DJELOKRUG RADA:**

Upravni odjel za prostorno uređenje, gradnju, zaštitu okoliša i zaštitu prirode izvršava zakonske obveze iz svoje nadležnosti i obavlja poslove kako slijedi:

* rješava u upravnim stvarima u prvom stupnju glede provođenja dokumenata prostornog uređenja izdavanjem: lokacijskih dozvola, izmjena, dopuna, produljenja, poništenja, ukidanja lokacijskih dozvola, rješenja o utvrđivanju građevne čestice dozvola za promjenu namjene i uporabu građevine, odbacivanja neupravnog postupka,
* rješava u upravnim stvarima u prvom stupnju u postupku gradnje i ozakonjenja izdavanjem: građevinskih dozvola, izmjena i dopuna građevinskih dozvola, promjena investitora, produljenja, poništenja, ukidanja građevinskih dozvola, uporabnih dozvola, uporabnih dozvola za određene građevine: uporabna dozvola za građevine izgrađene na temelju akta za građenje izdanog do 01.10.2007., uporabna dozvola za građevine izgrađene do 15.02.1968., uporabna dozvola za građevine koje je Republika Hrvatska stekla u svrhu stambenog zbrinjavanja, uporabna dozvola za građevine izgrađene, rekonstruirane, obnovljene ili sanirane u provedbi propisa o obnovi, odnosno propisa o područjima posebne državne skrbi, uporabna dozvola za građevine čiji je akt za građenje uništen ili nedostupan,
* izmjena i dopuna rješenja za građenje, izmjena i dopuna rješenja o uvjetima građenja, izmjena i dopuna potvrde glavnog projekta, rješenja o izvedenom stanju, odbacivanja neupravnog postupka,
* rješava u neupravnim stvarima u prvom stupnju glede provođenja dokumenata prostornog uređenja izdavanjem: lokacijskih informacija, akata i mišljenja iz područja prostornog uređenja, potvrda parcelacijskog elaborata, ishođenja Potvrde glavnog projekta, utvrđivanja posebnih uvjeta i uvjeta priključenja, potvrda završnog izvješća,
* rješava u neupravnim stvarima u prvom stupnju u postupku gradnje: izdavanje akata i mišljenja iz područja gradnje, prijava početka građenja, prijava početka uklanjanja građevine, prijava nastavka građenja, prijava pokusnog rada, utvrđivanje posebnih uvjeta i uvjeta priključenja, potvrda izmjena i/ili dopuna potvrđenog glavnog projekta,
* izdaje potvrde o samostalnim uporabnim cjelinama (etažiranje),
* nositelj je izrade Prostornog plana Županije
* upravlja sustavom eNekretnine na području Bjelovarsko-bilogorske županije, osim grada Bjelovara,
* provodi evaluacije nekretnina u sustavu eNekretnine,
* izdaje mišljenja na Elaborate o procjeni vrijednosti nekretnina putem Povjerenstva za procjenu vrijednosti nekretnina,
* rješava u upravnim stvarima u prvom stupnju u provedbi propisa iz područja zaštite okoliša, zaštite prirode i gospodarenja otpadom, izdavanjem: dozvola za gospodarenje otpadom, rješenja o upisu u očevidnik uporabe za koju nije potrebno ishoditi dozvolu za gospodarenje otpadom, rješenja o potrebi provedbe postupka procjene utjecaja zahvata na okoliš, rješenja o prihvatljivosti zahvata za okoliš uz primjenu utvrđenih mjera zaštite okoliša, rješenja o prihvatljivosti zahvata za ekološku mrežu Natura 2000 i potrebi provođenja glavne ocjene, rješenja o prihvatljivosti zahvata za ekološku mrežu uz primjenu utvrđenih mjera ublažavanja negativnih utjecaja na ciljeve očuvanja i cjelovitost područja ekološke mreže te provedbu programa praćenja stanja i izvješćivanja o stanju ciljeva očuvanja i cjelovitosti ekološke mreže, dopuštenja za zahvate, radnje i istraživanja u zaštićenom području prirode,
* izrađivanja planskih i izvještajnih dokumenata zaštite okoliša zaštite prirode i gospodarenja otpadom,
* vođenja e-baze Registra onečišćavanja okoliša,
* izdavanja posebnih uvjeta zaštite okoliša i potvrda glavnog projekta za zahvate za koje upravno tijelo provodi postupak glavne ocjene prihvatljivosti zahvata za ekološku mrežu i za zahvate za koje upravno tijelo nadležno za poslove zaštite okoliša provodi postupak procjene utjecaja na okoliš
* vođenja evidencija i izvješća propisanih zakonom i posebnim propisima, praćenja i dostave podataka iz područja prostornog uređenja, gradnje i zaštite okoliša, zaštite prirode i gospodarenja otpadom nadležnom ministarstvu i Zavodu za prostorno uređenje Bjelovarsko- bilogorske županije,
* sudjelovanja u izradi prostorno-planske dokumentacije u okviru zakonom propisane nadležnosti,
* pripremanja stručnih mišljenja o prijedlozima zakona i drugih propisa iz područja prostornog uređenja, gradnje i zaštite okoliša, zaštite prirode i gospodarenja otpadom o kojima odlučuju tijela državne vlasti,
* rješavanja u upravnim stvarima u prvom stupnju glede ocjene prihvatljivosti zahvata, planova i programa za područje ekološke mreže Natura 2000, koja obuhvaća zaštićeno područje u kategorijama nadležnosti propisanih zakonom,
* rješavanja u upravnim stvarima u prvom stupnju glede procjene utjecaja na okoliš i ocjene o potrebi procjene utjecaja na okoliš propisanih zahvata,
* sudjeluje u provedbi postupaka strateške procjene i postupka ocjene o potrebi strateške procjene utjecaja strategije, plana programa na okoliš izdavanjem mišljenja o sadržaju strateške studije i potrebi provedbe strateške procjene utjecaja strategije, plana programa na okoliš,
* sudjeluje u provedbi postupaka procjene utjecaja zahvata na okoliš i postupka ocjene o potrebi procjene utjecaja zahvata na okoliš izdavanje mišljenja o sadržaju Studije utjecaja na okoliš i potrebi provedbe procjene utjecaja zahvata na okoliš,
* osiguravanja stručne pomoći nadležnom ministarstvu u postupcima procjene utjecaja na okoliš glavne ocjene prihvatljivosti zahvata za ekološku mrežu Natura 2000 područje i postupcima izdavanja okolišne dozvole organiziranjem javnih rasprava navedenih postupaka,
* osiguravanja stručne pomoći nadležnom ministarstvu utvrđivanjem ispunjavanja hrvatskih i EU standarda zaštite okoliša i prirode korisnika sredstava EU programa za izgradnju i opremanje gospodarskih građevina obavljanjem terenske kontrole i izrađivanjem izvješća u fazi prije isplate sredstava i u ex-post razdoblju,
* sudjelovanja u radu povjerenstava u postupcima procjene utjecaja zahvata na okoliš iz nadležnosti ministarstva nadležnog za zaštitu okoliša, analiza studije utjecaja na okoliš i izrada mišljenja, primjedbi i prijedloga na studiju,
* razvija i održava sustav upravljanja kvalitetom, u skladu sa zahtjevima norme i ciljevima kvalitete,
* obavlja poslove po propisima o pravu na pristup informacijama,
* druge poslove u skladu sa zakonom i podzakonskim propisima.

**PRORAČUNSKI KORISNICI IZ DJELOKRUGA RADA:**

Upravni odjel za prostorno uređenje, gradnju, zaštitu okoliša i zaštitu prirode obuhvaća sljedeće proračunske korisnike:

* Javna ustanova Zavod za prostorno uređenje Bjelovarsko-bilogorske županije
* Javna ustanova za upravljanje zaštićenim dijelovima prirode Bjelovarsko-bilogorske županije.

**IZVRŠENJE FINANCIJSKOG PLANA ZA 2024. GODINU:**

|  |  |  |  |  |  |
| --- | --- | --- | --- | --- | --- |
| **R.br.** | **Naziv programa** | **Rebalans 2024.** | **Tekući plan 2024.** | **Izvršenje 31.12.2024.** | **Indeks (%)** |
| **1.** | **Redovne djelatnosti** | **178.217,00** | **178.217,00** | **172.081,39** | **96,56** |
| **2.** | **Redovna djelatnost JU Zavoda za prostorno uređenje** | **304.000,00** | **304.000,00** | **233.978,69** | **76,97** |
| **3.** | **Redovna djelatnost JU za upravljanje zaštićenim prirodnim vrijednostima** | **195.767,00** | **195.767,00** | **151.230,50** | **77,25** |
| **4.** | **Zaštita okoliša** | **110.558,00** | **110.558,00** | **65.975,00** | **59,67** |
|  | **Ukupno:** | **788.542,00** | **788.542,00** | **623.265,58** | **79,04** |

***Glava: 00501 Prostorno uređenje i gradnja***

*NAZIV PROGRAMA:* *1000 Redovne djelatnosti*

**OPIS PROGRAMA:**

Programom *Redovne djelatnosti* osigurana su sredstva za obavljanje redovne djelatnosti Upravnog odjela za prostorno uređenje, gradnju, zaštitu okoliša i zaštitu prirode kroz sljedeće aktivnosti: rad stručnog povjerenstva, rad povjerenstva za procjenu nekretnina, geoinformacijski sustav, sufinanciranje radova na obnovi termo ovojnice na zgradi HZMO-a, sufinanciranje prostorno planske dokumentacije te sufinanciranje sanacije štete od elementarne nepogode.

**IZVRŠENJE PROGRAMA SA OSVRTOM NA CILJEVE KOJI SU OSTVARENI NJEGOVOM PROVEDBOM**

Upravni odjel za prostorno uređenje, gradnju, zaštitu okoliša i zaštitu prirode provodio je aktivnosti programa u skladu s planiranom dinamikom, odnosno planskim financijskim pozicijama i rokovima temeljenim na sklopljenim ugovorima. Izvršenjem ovog Programa ostvareni su ciljevi vezani uz kontinuirani rad stručnih povjerenstava, funkcioniranje geoinformacijskog sustava, važnog za rad Upravnog odjela i Zavoda za prostorno uređenje te ostalih planiranih poslovnih procesa. Indeks izvršenja Programa *Redovne djelatnosti* iznosi 96,56%.

**A000166 –** *Troškovi rada stručnog povjerenstva (Zakon o prostornom uređenju)*

Za aktivnost *Troškovi rada stručnog povjerenstva (Zakon o prostornom uređenju)* planirano je 10.600,00 €, a ostvareno je 9.798,25 €, odnosno 92,44%. Investitori (pravne osobe i fizičke osobe) u punom iznosu uplaćuju sredstva na transakcijski račun Županije temeljem zaključka ovog Upravnog odjela te se ista koriste za pokriće naknada Povjerenstva za tehnički pregled. U 2024. godini izvršeno je 20 tehničkih pregleda.

|  |  |  |  |
| --- | --- | --- | --- |
| **Rebalans 2024.** | **Tekući plan 2024.** | **Izvršenje 2024.** | **Indeks (%)** |
| 10.600,00 | 10.600,00 | 9.798,25 | 92,44 |

**A000304 –** *Povjerenstvo za procjenu nekretnina*

Za rad Povjerenstva za procjenu nekretnina planirano je 10.017,00 €, od čega je utrošeno 9.160,35 € ili 91,45%. Sukladno Zakonu o procjeni nekretnina članovima Povjerenstva koji nisu iz redova Bjelovarsko-bilogorske županije i Porezne uprave pripada naknada po odluci Župana u vrijednosti 66,00 € neto po održanoj sjednici. U 2024. godini održavano je 9 sjednica Povjerenstva na kojima su usvojeni elaborati o tržišnoj vrijednosti nekretnina.

|  |  |  |  |
| --- | --- | --- | --- |
| **Rebalans 2024.** | **Tekući plan 2024.** | **Izvršenje 2024.** | **Indeks (%)** |
| 10.017,00 | 10.017,00 | 9.160,35 | 91,45% |

**A000381 –** *Sufinanciranje prostorno planske dokumentacije*

U okviru ove aktivnosti planirano je 4.600,00 € te je ostvareno 2.375,00 € ili 51,63%. Navedena sredstva su utrošena za obavljene geodetske poslove za potrebe Županije i procjenu vrijednosti sanacije prometnica na području Općine Đulovac.

|  |  |  |  |
| --- | --- | --- | --- |
| **Rebalans 2024.** | **Tekući plan 2024.** | **Izvršenje 2024.** | **Indeks (%)** |
| 4.600,00 | 4.600,00 | 2.375,00 | 51,63% |

**K000068 –** *Geoinformacijski sustav*

Za aktivnost *Geoinformacijski sustav* planirano je 50.000,00 €, a ostvareno je 49.669,51 €, odnosno 99,34 % od plana. Za potrebe rada Upravnog odjela te za potrebe JU Zavoda za prostorno uređenje, temeljem Ugovora za uslugu izrade BBŽ Geoportala, u 2024. godini implementirana je internet platforma BBŽ Geoportal, koja pruža mrežne geoinformacijske usluge jedinstvenog GIS portala.

|  |  |  |  |
| --- | --- | --- | --- |
| **Rebalans 2024.** | **Tekući plan 2024.** | **Izvršenje 2024.** | **Indeks (%)** |
| 50.000,00 | 50.000,00 | 49.669,51 | 99,34 |

**K000134 –** *Sufinanciranje radova na obnovi termo ovojnice na zgradi HZMO-a*

Temeljem potpisanog Ugovora o sufinanciranju troškova obnove vanjske ovojnice, uključujući krovište objekta, dijela poslovne zgrade Hrvatskog zavoda za mirovinsko osiguranje i Bjelovarsko-bilogorske županije u Bjelovaru, Masarykova 7, osigurana su sredstva za izradu projektne dokumentacije i radove, sukladno veličini suvlasničkih udjela, HZMO u 70,66 %, a BBŽ u 29,34 %, zajedničkih troškova. U 2024. godini radovi su najvećim dijelom završeni te je za navedenu namjenu utrošeno 101.078,28 € od planiranih 102.000,00 €.

|  |  |  |  |
| --- | --- | --- | --- |
| **Rebalans 2024.** | **Tekući plan 2024.** | **Izvršenje 2024.** | **Indeks (%)** |
| 102.000,00 | 102.000,00 | 101.078,28 | 99,10 |

**K000170 –** *Sufinanciranje sanacije klizišta*

U okviru ove aktivnosti planirano je 1.000,00 € za sufinanciranje dijela troškova nastalih uslijed pojave klizišta na pogođenim područjima Bjelovarsko-bilogorske županije te za izradu dokumentacije potrebne za sanaciju. U 2024. godini nije bilo ostvarenja sredstava.

|  |  |  |  |
| --- | --- | --- | --- |
| **Rebalans 2024.** | **Tekući plan 2024.** | **Izvršenje 2024.** | **Indeks (%)** |
| 1.000,00 | 1.000,00 | 0,00 | 0,00 |

**POKAZATELJI USPJEŠNOSTI (na razini programa):**

|  |  |  |  |  |  |
| --- | --- | --- | --- | --- | --- |
| **Pokazatelj uspješnosti** | **Definicija** | **Jedinica** | **Polazna vrijednost** | **Ciljana vrijednost 2024.** | **Ostvarena vrijednost 2024.** |
| Broj sjednica Povjerenstva za procjenu nekretnina | Pokazatelj se odnosi na broj održanih sjednica | broj | 5 | 5 | 9 |
| Broj prostorno planskih dokumenata | Pokazatelj se odnosi na izradu prostorno planskih dokumenata | kom | 0 | 1 | 2 |

*NAZIV PROGRAMA: 1026 Redovna djelatnost JU Zavoda za prostorno uređenje Bjelovarsko-bilogorske županije*

**OPIS PROGRAMA:**

Redovna djelatnost Zavoda za prostorno uređenje Bjelovarsko-bilogorske županije obuhvaća:

* izradu Prostornog plana Bjelovarsko-bilogorske županije (i izmjena i dopuna),
* praćenje njegove provedbe,
* izradu Izvješća o stanju u prostoru Bjelovarsko-bilogorske županije,
* vođenje informacijskog sustava prostornog uređenja Republike Hrvatske i upravljanja njime u okviru ovlasti,
* vođenje informacijskog sustava prostornog uređenja Bjelovarsko-bilogorske županije i upravljanja njime u okviru njegovih ovlasti,
* pružanje stručne savjetodavne pomoći u izradi prostornih planova lokalne razine,
* izdavanje mišljenja u postupku donošenja prostornog plana uređenja grada odnosno, općine i generalnog urbanističkog plana,
* rad u stručnim komisijama, povjerenstvima i radnim skupinama.

**IZVRŠENJE PROGRAMA SA OSVRTOM NA CILJEVE KOJI SU OSTVARENI NJEGOVOM PROVEDBOM**

Izvršenje Programa *Redovna djelatnost JU Zavoda za prostorno uređenje* u 2024. godini je 76,97% te su time ostvareni ciljevi podizanja kvalitete prostorno planske dokumentacije područne (regionalne) i lokalne razine, čime su osigurani uvjeti za optimalno korištenje prostora Bjelovarsko-bilogorske županije omogućavanjem neometane provedbe zahvata u prostoru, ali i zaštitu posebnih vrijednosti prostora Bjelovarsko-bilogorske županije.

**A000187–** *Redovna djelatnost JU Zavoda za prostorno uređenje*

Za redovne djelatnosti JU Zavoda za prostorno uređenje Bjelovarsko-bilogorske županije planirana su sredstva za zaposlene te materijalne i financijske rashode u iznosu 275.000,00 €, od čega je ostvareno 214.990,56 €, odnosno 78,18% od plana, na teret Bjelovarsko-bilogorske županije.

|  |  |  |  |
| --- | --- | --- | --- |
| **Rebalans 2024.** | **Tekući plan 2024.** | **Izvršenje 2024.** | **Indeks (%)** |
| 275.000,00 | 275.000,00 | 214.990,56 | 78,18 |

**A000285 –** *Redovna djelatnost JU Zavoda za prostorno uređenje -VS korisnika*

Planirana vlastita sredstva JU Zavoda u iznosu 17.098,00 € za podmirivanje dijela redovnih materijalnih i financijskih rashoda ostvarena su u iznosu 10.756,45 € ili 62,91% od plana.

|  |  |  |  |
| --- | --- | --- | --- |
| **Rebalans 2024.** | **Tekući plan 2024.** | **Izvršenje 2024.** | **Indeks (%)** |
| 17.098,00 | 17.098,00 | 10.756,45 | 62,91 |

**T000183 –** *Analiza stanja u prostoru rijetko naseljenih ruralnih područja*

U okviru navedenog projekta planirana su sredstva za zaposlene, obzirom da se stručno analitički poslovi iz područja prostornog uređenja za Ministarstvo prostornog uređenja, graditeljstva i državne imovine financiraju iz državnog proračuna.

|  |  |  |  |
| --- | --- | --- | --- |
| **Rebalans 2024.** | **Tekući plan 2024.** | **Izvršenje 2024.** | **Indeks (%)** |
| 11.902,00 | 11.902,00 | 8.231,68 | 69,16 |

**POKAZATELJI USPJEŠNOSTI (na razini programa):**

|  |  |  |  |  |  |
| --- | --- | --- | --- | --- | --- |
| **Pokazatelj uspješnosti** | **Definicija** | **Jedinica** | **Polazna vrijednost** | **Ciljana vrijednost 2024.** | **Ostvarena vrijednost 2024.** |
| Izvršenje planiranih aktivnosti | Pokazatelj se odnosi na plan rada JU ZZPU BBŽ | % | 70 | 100 | 76 |

***Glava: 00502 Zaštita okoliša i zaštita prirode***

*NAZIV PROGRAMA: 1027 Redovna djelatnost JU za upravljanje zaštićenim prirodnim vrijednostima*

**OPIS PROGRAMA:**

U okviru Programa osigurana su sredstva za financiranje redovne djelatnosti Javne ustanove za upravljanje zaštićenim dijelovima prirode Bjelovarsko-bilogorske županije. Redovna djelatnost Javne ustanove obuhvaća:

* zaštitu, održavanje i promicanje zaštićenih dijelova prirode (zaštićena područja, vrste, minerali i fosili),
* upravljanje zaštićenim područjima i područjima ekološke mreže na području Bjelovarsko-bilogorske županije sukladno Zakonu o zaštiti prirode,
* nadzor provođenja uvjeta i mjera zaštite prirode na području Bjelovarsko-bilogorske županije,
* sudjelovanje u prikupljanju podataka u svrhu praćenja stanja očuvanosti prirode.

**IZVRŠENJE PROGRAMA SA OSVRTOM NA CILJEVE KOJI SU OSTVARENI NJEGOVOM PROVEDBOM**

Izvršenje Programa *Redovna djelatnost JU za upravljanje zaštićenim prirodnim vrijednstima* u 2024. godini je 77,25% te su time uglavnom ostvareni ciljevi u smislu redovnog rada Javne ustanove za upravljanje zaštićenim dijelovima prirode Bjelovarsko-bilogorske županije i provođenje projekata sukladno Godišnjem programu Javne ustanove i Zakonu o zaštiti prirode.

**A000070 –** *Redovna djelatnost Javne ustanove za upravljanje zaštićenim dijelovima prirode BBŽ*

Za financiranje redovne djelatnosti Javne ustanove planirano je 124.490,00 €, a ostvareno je 101.674,09 € ili 81,67%. Navedena sredstva su utrošena za trošak plaća i doprinosa na plaće djelatnika Javne ustanove, ostale rashode za zaposlene, naknade troškova zaposlenima te za materijalne, financijske i ostale rashode poslovanja.

|  |  |  |  |
| --- | --- | --- | --- |
| **Rebalans 2024.** | **Tekući plan 2024.** | **Izvršenje 2024.** | **Indeks (%)** |
| 124.490,00 | 124.490,00 | 101.674,09 | 81,67 |

**A000395 –** *“Akvakultura koja osigurava usluge zaštite okoliša”*

Od planiranih sredstva za provedbu ovog projekta u iznosu 9.000,00 € ostvareno je 2.453,14 € ili 27,26% od plana. Javna ustanova potpisala je s Ministarstvom poljoprivrede Sporazum o suradnji u provedbi mjere II.10 „Akvakultura koja osigurava usluge zaštite okoliš“, a predmet suradnje je provjera upravljačkih zahtjeva koji proizlaze iz označavanja područja mreže NATURA 2000 u skladu s Pravilnikom o ciljevima očuvanja i mjerama očuvanja ciljanih vrsta ptica u područjima ekološke mreže.

|  |  |  |  |
| --- | --- | --- | --- |
| **Rebalans 2024.** | **Tekući plan 2024.** | **Izvršenje 2024.** | **Indeks (%)** |
| 9.000,00 | 9.000,00 | 2.453,14 | 27,26 |

**T000068 –** *"Bijela roda u BBŽ"*

Za ovaj Projekt planiran je iznos od 1.220,00 € te je ostvaren gotovo u cijelosti, odnosno 1.207,83 €. Projekt „Zaštita i očuvanje bijele rode ( Ciconia ciconia )“ provodi se u suradnji Javne ustanove za upravljanje zaštićenim dijelovima prirode BBŽ i Fonda za zaštitu okoliša i energetsku učinkovitost, pri čemu Fond sudjeluje u sredstvima pomoći u iznosu pedeset posto procijenjenih i opravdanih troškova predmetnog projekta dok drugi dio troškova projekta snosi Javna ustanova iz proračuna Bjelovarsko-bilogorske županije. Projektom se dodjeljuje jednokratna pomoći vlasnicima objekata na kojima se nalazi gnijezdo bijele rode.

|  |  |  |  |
| --- | --- | --- | --- |
| **Rebalans 2024.** | **Tekući plan 2024.** | **Izvršenje 2024.** | **Indeks (%)** |
| 1.220,00 | 1.220,00 | 1.207,83 | 99,00 |

**T000085 –** *Uspostava okvira za upravljanje ekološkom mrežom Natura 2000*

Planirana sredstva u iznosu 300,00 € za Projekt „Uspostava okvira za upravljanje ekološkom mrežom Natura 2000“ ostvarena su u iznosu 226.44 € ili 75,48% za rashode provedbe navedenog projekta. Projekt je financiran unutar Operativnog programa Konkurentnost i kohezija 2014.-2020. godine, investicijski prioritet 6iii „Zaštita i obnova bioraznolikosti i tla te promicanje usluga ekosustava, uključujući Natura 2000 i zelenu infrastrukturu“, a nositelj je Ministarstvo zaštite okoliša i zelene tranzicije, dok je Javna ustanova za upravljanje zaštićenim dijelovima prirode Bjelovarsko-bilogorske županije suradnik na predmetnom projektu.

|  |  |  |  |
| --- | --- | --- | --- |
| **Rebalans 2024.** | **Tekući plan 2024.** | **Izvršenje 2024.** | **Indeks (%)** |
| 300,00 | 300,00 | 226,44 | 75,48 |

**T000151 –** *Borba s odmetnicima prirode*

Za provedbu projekta “*Borba s odmetnicima prirode”* planirano je 60.757,00 €, a u 2024. godini ostvareno je 45.669,00 € ili 75,17% od plana. Javna ustanova je prijavila projekt na Javni poziv za neposredno financiranje projekta „Kontrola populacija prioritetnih invazivnih stranih vrsta“ od stane Fonda za zaštitu okoliša i energetsku učinkovitost s financiranjem 100% prihvatljivih troškova projekta.

|  |  |  |  |
| --- | --- | --- | --- |
| **Rebalans 2024.** | **Tekući plan 2024.** | **Izvršenje 2024.** | **Indeks (%)** |
| 60.757,00 | 60.757,00 | 45.669,00 | 75,17 |

**POKAZATELJI USPJEŠNOSTI (na razini programa):**

|  |  |  |  |  |  |
| --- | --- | --- | --- | --- | --- |
| **Pokazatelj uspješnosti** | **Definicija** | **Jedinica** | **Polazna vrijednost** | **Ciljana vrijednost 2024.** | **Ostvarena vrijednost 2024.** |
| Izvršenje planiranih aktivnosti | Pokazatelj se odnosi na postotak planiranih aktivnosti Javne ustanove | % | 70 | 100 | 77 |

*NAZIV PROGRAMA: 1005 ZAŠTITA OKOLIŠA*

**OPIS PROGRAMA:**

U okviru Programa planirana su sredstva za izradu dokumenata iz područja zaštite okoliša i gospodarenja otpadom čija je obaveza propisana zakonskom regulativom u cilju očuvanja okoliša, smanjenja rizika za zdravlje ljudi, osiguranje i poboljšanje kakvoće življenja današnjih i budućih generacija.

**IZVRŠENJE PROGRAMA SA OSVRTOM NA CILJEVE KOJI SU OSTVARENI NJEGOVOM PROVEDBOM**

Izvršenje unutar *Programa Zaštita okoliša* tijekom 2024. godine iznosi 59,67%. Veći dio tih troškova odnosi se na izradu Plana gospodarenja otpadom Bjelovarsko-bilogorske županije, dok su ostala sredstva utrošena za provedbu mjera određenih Programom ublažavanja klimatskih promjena, prilagodbe klimatskim promjenama i zaštite ozonskog sloja Bjelovarsko-bilogorske županije u cilju ublažavanja negativnih posljedica koje klimatske promjene mogu uzrokovati.

**T000053 –** *Izrada programa zaštite okoliša BBŽ*

Program zaštite okoliša jedan je od temeljnih dokumenata održivog razvitka i zaštite okoliša, te je obveza njegove izrade definirana člankom 53. Zakona o zaštiti okoliša (NN 80/13, 153/13, 78/15, 12/18, 118/18). U promatranom razdoblju nije bilo aktivnosti vezano uz ovaj program.

|  |  |  |  |
| --- | --- | --- | --- |
| **Rebalans 2024.** | **Tekući plan 2024.** | **Izvršenje 2024.** | **Indeks (%)** |
| 20.300,00 | 20.300,00 | 0,00 | 0,00 |

**T000153 –** *Izrada plana gospodarenja otpadom*

Sredstva planirana za izradu Plana gospodarenja otpadom Bjelovarsko-bilogorske županije u iznosu 40.500,00 € ostvarena su u iznosu 40.475,00 €, odnosno 99,94%. Plan gospodarenja otpadom Bjelovarsko-bilogorske županije dovršen je tijekom 2024. godine te je donesen 12. prosinca 2024. godine na 20. sjednici Županijske skupštine Bjelovarsko-bilogorske županije.

|  |  |  |  |
| --- | --- | --- | --- |
| **Rebalans 2024.** | **Tekući plan 2024.** | **Izvršenje 2024.** | **Indeks (%)** |
| 40.500,00 | 40.500,00 | 40.475,00 | 99,94 |

**T000154 –** *Provedba mjera prilagodbe i ublažavanja klimatskih promjena i zaštite ozonskog sloja*

U okviru ove aktivnosti planirana su sredstva za provedbu mjera prilagodbe i ublažavanja klimatskih promjena i zaštite ozonskog sloja koje uključuju promotivne, informativne i obrazovne mjere i aktivnosti u cilju jačanja svijesti o događajima povezanima s klimatskim promjenama u lokalnoj zajednici. U 2024. godini nije bilo ostvarenja sredstava unutar ove aktivnosti.

|  |  |  |  |
| --- | --- | --- | --- |
| **Rebalans 2024.** | **Tekući plan 2024.** | **Izvršenje 2024.** | **Indeks (%)** |
| 9.258,00 | 9.258,00 | 0,00 | 0,00 |

**T000155 –** *Provedba mjera prilagodbe i ublažavanja klimatskih promjena i zaštite ozonskog sloja -energetska učinkovitost*

Programom ublažavanja klimatskih promjena, prilagodbe klimatskim promjenama i zaštite ozonskog sloja Bjelovarsko-bilogorske županije određene su mjere kojima je cilj promovirati i približiti energetsku učinkovitost građanima, zatim uspostava sustava praćenja i upravljanja energijom u zgradama Županijske uprave i ustanovama, izrada dokumenata iz domene energetske učinkovitosti te je za njihovu provedbu planirano 10.000,00 € u 2024. godini. U 2024. godini nije bilo ostvarenja sredstava unutar ove aktivnosti.

|  |  |  |  |
| --- | --- | --- | --- |
| **Rebalans 2024.** | **Tekući plan 2024.** | **Izvršenje 2024.** | **Indeks (%)** |
| 10.000,00 | 10.000,00 | 0,00 | 0,00 |

**T000156 –** *Provedba mjera prilagodbe i ublažavanja klimatskih promjena i zaštite ozonskog sloja – zelena infrastruktura*

Bjelovarsko-bilogorska županija je u travnju 2024. godine prijavila projekt „Drvo više - Županija diše“ na Javni poziv za neposredno sufinanciranje provedbe mjera prilagodbe klimatskim promjenama u svrhu jačanja otpornosti urbanih sredina (JP ZO – 5/2024) Fonda za zaštitu okoliša i energetske učinkovitosti. Projekt je prihvaćen te će od ukupno 109.023,03 € prihvatljivih troškova Fond sufinancirati 80% odnosno 87.218,42 eura. Projekt obuhvaća tri aktivnosti: ozelenjavanje javnih površina, izgradnja javnih slavina i informativno edukativne aktivnosti, a rok za provedbu projekta je 30 mjeseci. U 2024. godini u okviru projekta izrađena je projektna dokumentacija za ozelenjavanje javnih površina i postavljanje javnih slavina s pitkom vodom za što je utrošeno 25.500,00 €, odnosno 83,61% od ukupno planiranih 30.500,00 €.

|  |  |  |  |
| --- | --- | --- | --- |
| **Rebalans 2024.** | **Tekući plan 2024.** | **Izvršenje 2024.** | **Indeks (%)** |
| 30.500,00 | 30.500,00 | 25.500,00 | 83,61 |

**POKAZATELJI USPJEŠNOSTI (na razini programa):**

|  |  |  |  |  |  |
| --- | --- | --- | --- | --- | --- |
| **Pokazatelj uspješnosti** | **Definicija** | **Jedinica** | **Polazna vrijednost** | **Ciljana vrijednost 2024.** | **Ostvarena vrijednost 2024.** |
| Broj strateških dokumenata | Pokazatelj se odnosi na izradu dokumenata iz područja gospodarenja otpadom | kom | 0 | 1 | 1 |

**PROČELNICA**

**Arijana Andri, mag. nov.**