



**REPUBLIKA HRVATSKA**

**BJELOVARSKO-BILOGORSKA ŽUPANIJA**

**UPRAVNI ODJEL ZA POLJOPRIVREDU**

***RAZDJEL:* 006 *UPRAVNI ODJEL ZA POLJOPRIVREDU***

**DJELOKRUG RADA:**

Odlukom o ustrojstvu upravnih odjela Bjelovarsko-bilogorske županije, Upravni odjel za poljoprivredu obavlja upravne i stručne poslove koji se odnose na:

* pripremu stručnih mišljenja o prijedlozima zakona i drugih propisa iz područja poljoprivrede, ruralnog razvoja, šumarstva i lovstva o kojima odlučuju tijela državne vlasti, a od interesa su za Županiju,
* izradu programa razvoja iz područja poljoprivrede, ruralnog razvoja, šumarstva i lovstva te provođenje prvostupanjskog upravnog postupka i izradu izvješća o provedbi istih,
* provođenje programa sufinanciranja i praćenje stanja u poljoprivredi po različitim djelatnostima: ratarstvu, stočarstvu, ekološkoj proizvodnji, voćarstvu, vinogradarstvu, povrtlarstvu i ostalim poljoprivrednim djelatnostima,
* organiziranje i praćenje izrade strateških dokumenata (planovi, programi, studije i slično) te njihovo provođenje u dijelu koji se odnosi na djelokrug rada upravnog tijela,
* izradu razvojnih mjera poljoprivredne politike na razini Županije, osobito mjera ruralnog razvoja koje uključuju mjere zemljišne politike, unapređenja gospodarenja poljoprivrednim zemljištem te okrupnjavanja i uređenja poljoprivrednog zemljišta,
* provođenje mjera institucijske potpore u poljoprivrednoj proizvodnji i stručno-interesno povezivanje poljoprivrednika,
* provođenje programa ruralnog razvoja u suradnji s lokalnim akcijskim grupama, jedinicama lokalne samouprave, udrugama i ostalim interesnim skupinama civilnog društva, sve na temelju zakona i mogućnosti financiranja iz strukturnih fondova za ruralni razvoj EU,
* praćenje stanja i provođenje programa iz područja šumarstva,
* praćenje stanja, provođenje programa i rješavanje upravnih stvari u prvom stupnju, sukladno posebnom zakonu kojim je regulirano lovstvo,
* predlaganje i provođenje mjera razvoja i unapređenja lovstva i gospodarenja lovištima i divljači, suradnju s lovačkim i ribolovnim udrugama u cilju razvoja lovnog gospodarstva te promicanja lovnog i ribolovnog turizma,
* obavljanje drugih poslova kada je to utvrđeno posebnim zakonom, drugim propisom, aktom Županijske skupštine ili župana.

**PRORAČUNSKI KORISNICI IZ DJELOKRUGA RADA:**

Upravni odjel za poljoprivredu nema proračunskih korisnika.

**IZVRŠENJE FINANCIJSKOG PLANA ZA 2024. GODINU:**

|  |  |  |  |  |  |
| --- | --- | --- | --- | --- | --- |
| **R.br.** | **Naziv programa** | **Rebalans 2024.** | **Tekući plan 2024.** | **Izvršenje 2024.** | **Indeks (%)** |
| **1.** | **Program P2**  **Servisiranje unutarnjeg duga** | **178.286,00** | **178.286,00** | **178.285,88** | **100,00** |
| **3.** | **Program P3: Razvoj sela i seoskog prostora** | **438.500,00** | **438.500,00** | **407.220,38** | **92,87** |
| **4.** | **Program P4: Lovstvo i šumarstvo** | **86.000,00** | **86.000,00** | **1.774,19** | **2,06** |
| **5.** | **Program P6: Sustav navodnjavanja i odvodnje** | **357.000,00** | **357.000,00** | **344.606,90** | **96,53** |
|  | **Ukupno:** | **1.059.786,00** | **1.059.786,00** | **931.887,35** | **87,93** |

***Glava: 00601 Poljoprivreda i ruralni razvoj***

**NAZIV PROGRAMA: 1003 Razvoj sela i seoskog prostora**

**OPIS PROGRAMA:**

Ovim Programom Bjelovarsko-bilogorska županija ulaže vlastita sredstva u različite modele potpora poljoprivrednicima u cilju poboljšanja kvalitete života u ruralnom prostoru, očuvanja tradicije i postojećeg okoliša, povećanja poljoprivredne proizvodnje i konkurentnosti na tržištu, mogućnosti zadržavanja stanovnika na seoskim prostorima, očuvanja kulturnoga blaga i tradicijskih običaja na selu te, u konačnici, omogućavanja dodatnog zapošljavanja i prihoda na ruralnom prostoru.

**IZVRŠENJE PROGRAMA S OSVRTOM NA CILJEVE KOJI SU OSTVARENI NJEGOVOM PROVEDBOM:**

Izvršenje Programa ostvareno je s indeksom izvršenja od 87,93 %, a ciljevi koji su postignuti uključuju poboljšanje kvalitete života u ruralnom području, očuvanje tradicije, povećanje poljoprivredne proizvodnje te konkurentnost na tržištu poljoprivrednih proizvođača. Samim time postiže se zadržavanje stanovnika na ruralnim područjima, povećanje prihoda te omogućavanje dodatnog zapošljavanja.

**A000044 –** *Subvencije poljoprivrednicima i poduzetnicima*

Od ukupno planiranih 133.000,00 eura, utrošeno je 120.673,71 eura za subvencioniranje kamate poljoprivrednicima i poduzetnicima za kreditne linije Proljetna sjetva iz 2022., 2023. i 2024. godine i kreditne linije Kreditiranje stočarstva na području Bjelovarsko-bilogorske županije u 2022., 2023. i 2024. godini.

|  |  |  |  |
| --- | --- | --- | --- |
| **Rebalans 2024.** | **Tekući plan 2024.** | **Izvršenje 2024.** | **Indeks (%)** |
| 133.000,00 | 133.000,00 | 120.673,71 | 90,73% |

**A000046 –** *Protugradna zaštita*

Od ukupno planiranih 5.000,00 eura, utrošeno je 5.000,00 eura za provedbu operativnih poslova obrane od tuče u 2024. godini.

|  |  |  |  |
| --- | --- | --- | --- |
| **Rebalans 2024.** | **Tekući plan 2024.** | **Izvršenje 2024.** | **Indeks (%)** |
| 5.000,00 | 5.000,00 | 5.000,00 | 100,00 % |

**A000175 –** *Pčelarstvo*

Planirana potpora pčelarstvu iznosila je 12.000,00 eura. Sredstva u iznosu od 4.592,07 eura utrošena su kao potpora za kupnju pčelinjih pogača za 31 pčelara, dok su sredstva u iznosu od 7.354,04 eura utrošena kao potpora za uređenje, izgradnju, dogradnju i unutarnje uređenje prostora za punjenje i skladištenje meda za 11 pčelara. S obzirom na utrošena sredstva, potiče se i osigurava razvoj, unaprjeđenje i osuvremenjivanje pčelarstva te provođenje dobre pčelarske prakse. Ukupan broj zaprimljenih zahtjeva je 42.

|  |  |  |  |
| --- | --- | --- | --- |
| **Rebalans 2024.** | **Tekući plan 2024.** | **Izvršenje 2024.** | **Indeks (%)** |
| 12.000,00 | 12.000,00 | 11.946,11 | 99,55% |

**A000212 –** *Poticanje stočarske proizvodnje*

Planirana potpora stočarskoj proizvodnji iznosila je 76.000,00 eura. Sredstva u iznosu od 260,68 eura utrošena su kao potpora za umjetno osjemenjivanje nazimica i krmača za 3 uzgajivača, dok su sredstva u iznosu od 9.700,00 eura utrošena kao potpora za sufinanciranje troškova umjetnog osjemenjivanja goveda za 38 uzgajivača. Potpora za ulaganje u poboljšanje kvalitete mužnje i skladištenja mlijeka dodijeljena je u iznosu od 6.412,71 eura za 18 mljekara. Potpora za kupnju uzgojno valjanih grla u stočarstvu dodijeljena je u iznosu od 1.855,00 eura za 3 poljoprivrednika, a potpora za uzgoj i držanje valjanih junica mliječnih pasmina dodijeljena je u iznosu od 30.316,00 eura za 42 poljoprivrednika. Navedene potpore uvelike pomažu uzgajivačima i mljekarima u ostanku i opstanku u sektoru govedarstva te u unaprjeđenju proizvodnje, s obzirom na trend opadanja bavljenja govedarstvom. Ukupan broj zahtjeva je 105.

|  |  |  |  |
| --- | --- | --- | --- |
| **Rebalans 2024.** | **Tekući plan 2024.** | **Izvršenje 2024.** | **Indeks (%)** |
| 76.000,00 | 76.000,00 | 71.799,15 | 94,47 |

**A000217** – *Obrazovanje poljoprivrednika*

Planirana potpora obrazovanju poljoprivrednika iznosila je 1.000,00 eura. Sredstva u iznosu od 400,00 eura utrošena su za jednog korisnika potpore, a odnose se na programe koje provode ovlaštene institucije s ciljem poboljšanja obrazovne strukture poljoprivrednika na obiteljskim poljoprivrednim gospodarstvima, njihova usavršavanja te stjecanja novih znanja i vještina u suvremenoj poljoprivrednoj proizvodnji, sukladno nastavnim planovima i programima.

|  |  |  |  |
| --- | --- | --- | --- |
| **Rebalans 2024.** | **Tekući plan 2024.** | **Izvršenje 2024.** | **Indeks (%)** |
| 1.000,00 | 1.000,00 | 400,00 | 40,00% |

**A000225** – *Sufinanciranje razvojnih projekata u poljoprivredi*

Sredstvima u iznosu od 8.119,80 eura za 18 odobrenih zahtjeva Županija je omogućila sufinanciranje prijave na natječaj iz mjera Zajedničke poljoprivredne politike Republike Hrvatske 2023. – 2027., kako bi se poljoprivrednike potaknulo na korištenje mjera ruralnog razvoja.  
Sufinancirala se sljedeća dokumentacija:

* poslovni plan
* investicijska studija
* projekti i dokumentacija potrebna za izdavanje građevinske dozvole
* dijelovi glavnog projekta (arhitektonski projekt, građevinski projekt, elektro projekt, strojarski projekt, tehnološki projekt)
* dokumentacija iz zaštite okoliša i prirode (prethodna ocjena prihvatljivosti za ekološku mrežu) i elaborat zaštite okoliša
* konzultantske usluge
* i druga projektna dokumentacija potrebna za prijavu na natječaje za razvojne programe EU.

|  |  |  |  |
| --- | --- | --- | --- |
| **Rebalans 2024.** | **Tekući plan 2024.** | **Izvršenje 2024.** | **Indeks (%)** |
| 9.000,00 | 9.000,00 | 8.119,80 | 90,22 |

**A000226 –** *Očuvanje tradicijskih vrijednosti*

Planirana sredstva u iznosu 5.000,00 eura realizirana su u iznosu od 1.847,99 eura, a tim iznosom sufinancirana je laboratorijska pretraga uzoraka krmnog bilja za potrebe natjecanja u kvaliteti silaže kao i laboratorijske pretrage bučinog ulja proizvođača s područja Bjelovarsko-bilogorske županije za potrebe Međunarodne izložbe bučinih ulja u Varaždinu.

|  |  |  |  |
| --- | --- | --- | --- |
| **Rebalans 2024.** | **Tekući plan 2024.** | **Izvršenje 2024.** | **Indeks (%)** |
| 3.000,00 | 3.000,00 | 1.847,99 | 61,60 |

**A000306 –** *Subvencija ekološke proizvodnje*

Sredstva u iznosu od 17.220,83 eura, od ukupno planiranih 18.000,00 eura utrošeno je na sufinanciranje 50 % troškova stručne kontrole i izdavanja potvrdnica u ekološkoj poljoprivredi u okviru javnog poziva. Zaprimljeno je i odobreno ukupno 87 zahtjeva za ekološke proizvođače u Bjelovarsko-bilogorskoj županiji.

|  |  |  |  |
| --- | --- | --- | --- |
| **Rebalans 2024.** | **Tekući plan 2024.** | **Izvršenje 2024.** | **Indeks (%)** |
| 18.000,00 | 18.000,00 | 17.220,83 | 95,67 |

**A000307 –** *Subvencija biljne i voćarske proizvodnje*

Planirana potpora biljnoj i voćarskoj proizvodnji iznosila je 25.000,00 eura. Sredstva u iznosu od 10.439,42 eura utrošena su kao potpora za nabavu i postavljanje plastenika i staklenika za povrtlarstvo za 6 proizvođača. Za potporu podizanja trajnih nasada u voćarstvu te sadnju ljekovitog i aromatičnog bilja sufinancirano je 9 proizvođača u iznosu od 5.458,30 eura. Kod potpore nabave opreme za sustav navodnjavanja na OPG-u sufinancirana su 11 zahtjeva proizvođača u iznosu od 8.336,74 eura. Navedene potpore pomažu u unaprjeđenju biljne i voćarske proizvodnje kao i poticanje mladih za bavljenje istom. Ukupan broj zahtjeva je 26.

|  |  |  |  |
| --- | --- | --- | --- |
| **Rebalans 2024.** | **Tekući plan 2024.** | **Izvršenje 2024.** | **Indeks (%)** |
| 25.000,00 | 25.000,00 | 24.234,46 | 96,94 |

**A000308 –** *Poticanje premije osiguranja poljoprivredne proizvodnje*

Od planiranih 100.000,00 eura utrošeno je 98.349,42 kuna za potpore na premiju osiguranja poljoprivredne proizvodnje poljoprivrednicima s područja županije u iznosu 50 % plaćene ukupne premije police osiguranja. Odobreno je ukupno 452 zahtjeva poljoprivrednih proizvođača.

|  |  |  |  |
| --- | --- | --- | --- |
| **Rebalans 2024.** | **Tekući plan 2024.** | **Izvršenje 2024.** | **Indeks (%)** |
| 100.000,00 | 100.000,00 | 98.349,42 | 98,35 |

**A000309 –** *Analiza poljoprivrednog zemljišta*

Od planiranih 8.000,00 eura utrošeno je 6.501,13 eura za sufinanciranje analize tla na poljoprivrednim gospodarstvima sa ciljem povećanja plodnosti poljoprivrednog zemljišta u ratarskoj proizvodnji, kao i proizvodnji voća i povrća. Ovu potporu ostvarilo je 49 obiteljskih poljoprivrednih gospodarstava.

|  |  |  |  |
| --- | --- | --- | --- |
| **Rebalans 2024.** | **Tekući plan 2024.** | **Izvršenje 2024.** | **Indeks (%)** |
| 8.000,00 | 8.000,00 | 6.501,13 | 81,26 |

**A000310 –** *Poticanje prodaje poljoprivredne proizvodnje*

Od planiranih 5.000,00 eura za ovu aktivnost, utrošeno je 4.528,67 eura za sufinanciranje troškova zakupa prodajnog prostora i sufinanciranje promotivnih aktivnosti koje unapređuju trženje za proizvođače poljoprivrednih proizvoda s obiteljskih poljoprivrednih gospodarstava na području Bjelovarsko-bilogorske županije s ciljem smanjivanja ukupnih troškova proizvodnje i prodaje poljoprivrednih proizvoda, kao i poticanje izravne prodaje. Za ovu mjeru zaprimljen je ukupno 21 zahtjev.

|  |  |  |  |
| --- | --- | --- | --- |
| **Rebalans 2024.** | **Tekući plan 2024.** | **Izvršenje 2024.** | **Indeks (%)** |
| 5.000,00 | 5.000,00 | 4.528,67 | 90,57 |

**A000311 –** *Potpore udrugama u poljoprivredi*

Od planiranih 20.000,00 eura za ovu aktivnost, dodijeljeno je 19.300,82 eura udrugama za organizaciju i sudjelovanje na različitim manifestacijama i natjecanjima u kvaliteti poljoprivrednih proizvoda, kao i za unapređenje edukacije i stručnog osposobljavanja poljoprivrednih proizvođača. Navedeni iznos utrošen je kroz Javni poziv za udruge u poljoprivredi te kroz donacije udrugama žena za kandidatkinje za sudjelovanje na manifestaciji „Izbor najuzornije seoske žene“. Kroz Javni poziv utrošeno je 18.300,82 €, a putem donacija, kandidatkinjama je putem udruga dodijeljeno 1.000,00 €.

|  |  |  |  |
| --- | --- | --- | --- |
| **Rebalans 2024.** | **Tekući plan 2024.** | **Izvršenje 2024.** | **Indeks (%)** |
| 20.000,00 | 20.000,00 | 19.300,82 | 96,50 |

**A000356 –** *Subvencioniranje okrupnjavanja poljoprivrednog zemljišta*

Potpora za okrupnjavanje poljoprivrednog zemljišta poljoprivrednim gospodarstvima dodjeljuje se s ciljem povećanja površina poljoprivrednog zemljišta u ratarskoj proizvodnji, kao i proizvodnji voća i povrća te trajnih nasada. Od planiranih 15.000,00 eura za ovu aktivnost, utrošeno je 13.273,96 eura za 21 zaprimljen zahtjev.

|  |  |  |  |
| --- | --- | --- | --- |
| **Rebalans 2024.** | **Tekući plan 2024.** | **Izvršenje 2024.** | **Indeks (%)** |
| 15.000,00 | 15.000,00 | 13.273,96 | 88,49 |

**A000374 –** *Izrada projektno tehničke dokumentacije*

Stavka izrade projektno tehničke dokumentacije nije korištena u 2024. godini.

|  |  |  |  |
| --- | --- | --- | --- |
| **Rebalans 2024.** | **Tekući plan 2024.** | **Izvršenje 2024.** | **Indeks (%)** |
| 3.000,00 | 3.000,00 | 0,00 | 0,00 |

**A000375 –** *Potpora za kupnju prodajne ambalaže za voće i povrće*

Od planiranih 4.000,00 eura za potporu kupnje prodajne ambalaže za voće i povrće, dodijeljeno je 3.524,33 eura za 7 zahtjeva. Ova mjera potiče korištenje staklene ambalaže, što doprinosi očuvanju prirode.

|  |  |  |  |
| --- | --- | --- | --- |
| **Rebalans 2024.** | **Tekući plan 2024.** | **Izvršenje 2024.** | **Indeks (%)** |
| 4.000,00 | 4.000,00 | 3.524,33 | 88,11 |

**T000001 –** *Izbor najuzornije seoske žene*

Za ovu aktivnost planirano je 1.500,00 €. Od navedenog iznosa, utrošeno je 500,00 € za kupnju poklona kandidatkinjama koje su sudjelovale na županijskoj manifestaciji „Izbor najuzornije seoske žene Bjelovarsko-bilogorske županije“ za 2024. godinu.

|  |  |  |  |
| --- | --- | --- | --- |
| **Rebalans 2024.** | **Tekući plan 2024.** | **Izvršenje 2024.** | **Indeks (%)** |
| 1.500,00 | 1.500,00 | 500,00 | 33,33 |

**POKAZATELJI USPJEŠNOSTI (na razini programa):**

|  |  |  |  |  |  |
| --- | --- | --- | --- | --- | --- |
| **Pokazatelj uspješnosti** | **Definicija** | **Jedinica** | **Polazna vrijednost** | **Ciljana vrijednost 2024.** | **Ostvarena vrijednost 2024.** |
| Broj korisnika potpora u poljoprivredi | Pravne i fizičke osobe upisane u Upisnik poljoprivrednih gospodarstava pri APPRR | broj | 700 | 800 | 1068 |

**NAZIV PROGRAMA: 1004 Lovstvo i šumarstvo**

**OPIS PROGRAMA:**

Program *Lovstvo i šumarstvo* ima za cilj unapređenje lovnog gospodarstva u lovištima Bjelovarsko-bilogorske županije kao značajan dio gospodarstva u našoj županiji.

**IZVRŠENJE PROGRAMA S OSVRTOM NA CILJEVE KOJI SU OSTVARENI NJEGOVOM PROVEDBOM:**

Izvršenje Programa je s indeksom izvršenja 2,06 %. Ciljevi koji su ostvareni propisani su Zakonom o lovstvu, a to su zaštita divljači, gospodarenje lovištima te sprječavanje šteta od i na divljači.

**A000336** – *Program razvoja i unapređenja lovstva*

Od planiranih 43.000,00 eura utrošeno je 1.500,00 eura. Planirana sredstva doznačena su lovačkim udrugama te ostalim lovoovlaštenicima koji su se javili na Javni poziv za unaprjeđenje i razvoj lovstva u 2024. godini na području Bjelovarsko-bilogorske županije sukladno Odluci Županijske skupštine, dok je izvršenje u iznosu od 1.500,00 € iz razloga što je potpisivanje Ugovora i isplata sredstva bilo početkom siječnja 2025. godine.

|  |  |  |  |
| --- | --- | --- | --- |
| **Rebalans 2024.** | **Tekući plan 2024.** | **Izvršenje 2024.** | **Indeks (%)** |
| 43.000,00 | 43.000,00 | 1.500,00 | 3,49 |

**A000337 –** *Provođenje Zakona o lovstvu, promidžba i informiranje, provođenje mjera za sprečavanje šteta*

Na navedenoj aktivnosti planirana su sredstava u iznosu od 43.000,00 eura. Potpisivanje Ugovora i isplata sredstva bilo početkom siječnja 2025. godine.

|  |  |  |  |
| --- | --- | --- | --- |
| **Rebalans 2024.** | **Tekući plan 2024.** | **Izvršenje 2024.** | **Indeks (%)** |
| 43.000,00 | 43.000,00 | 274,19 | 0,64 |

**POKAZATELJI USPJEŠNOSTI (na razini programa):**

|  |  |  |  |  |  |
| --- | --- | --- | --- | --- | --- |
| **Pokazatelj uspješnosti** | **Definicija** | **Jedinica** | **Polazna vrijednost** | **Ciljana vrijednost 2024.** | **Ostvarena vrijednost 2024.** |
| Broj korisnika potpora u lovstvu | Lovačke udruge/lovoovlaštenici koje/i gospodare zajedničkim/državnim lovištima Bjelovarsko-bilogorske županije | broj | **140** | **150** | **169** |

**NAZIV PROGRAMA: 1006 Sustav navodnjavanja i odvodnje**

**OPIS PROGRAMA:**

Bjelovarsko-bilogorska županija prepoznala je vrijednost Nacionalnog projekta navodnjavanja i uključila se u njega. S Hrvatskim vodama potpisan je Ugovor o sufinanciranju projektne dokumentacije za izradu idejnog projekta sustava navodnjavanja „Kapelica – Kaniška Iva“, kojim se Bjelovarsko-bilogorska županija obvezala osigurati 20 % sredstava, a Hrvatske vode su se obvezale osigurati 80 % sredstava. Za 2024. godinu planiran je iznos od 357.000,00 eura.

**IZVRŠENJE PROGRAMA S OSVRTOM NA CILJEVE KOJI SU OSTVARENI NJEGOVOM PROVEDBOM:**

Navedeni Program realiziran je u 2024. godini sukladno Ugovoru o sufinanciranju projektne dokumentacije za izradu idejnog projekta sustava navodnjavanja „Kapelica – Kaniška Iva“

**A000129 –** *Izrada projektne dokumentacije za navodnjavanje*

Navedena aktivnost realizirana je u 2024. godini sukladno Ugovoru o sufinanciranju projektne dokumentacije za izradu idejnog projekta sustava navodnjavanja „Kapelica – Kaniška Iva“.

|  |  |  |  |
| --- | --- | --- | --- |
| **Rebalans 2024.** | **Tekući plan 2024.** | **Izvršenje 2024.** | **Indeks (%)** |
| 307.000,00 | 307.000,00 | 295.925,00 | 96,39% |

**A K000158 –** *Izvlaštenje nekretnina za SN Kapelica – Kaniška Iva*

Navedena aktivnost je realizirana u 2024. godini u iznosu od 48.681,90 eura i odnosi se na procjenu zemljišta kako bi Bjelovarsko-bilogorska županija navedeno zemljište mogla otkupiti u 2026. godini u svrhu izgradnje SN Kapelica - Kaniška Iva.

|  |  |  |  |
| --- | --- | --- | --- |
| **Rebalans 2024.** | **Tekući plan 2024.** | **Izvršenje 2024.** | **Indeks (%)** |
| 50.000,00 | 50.000,00 | 48.681,90 | 97,36% |

**POKAZATELJI USPJEŠNOSTI (na razini programa):**

|  |  |  |  |  |  |
| --- | --- | --- | --- | --- | --- |
| **Pokazatelj uspješnosti** | **Definicija** | **Jedinica** | **Polazna vrijednost** | **Ciljana vrijednost 2024.** | **Ostvarena vrijednost 2024.** |
| Realizacija Ugovora BBŽ i Hrvatskih voda d.d. o sufinanciranju izrade projektne dokumentacije za sustav navodnjavanja | Sustav navodnjavanja poljoprivrednih površina | Realizacija postojećeg ugovora s Hrvatskim vodama d.d. | 357.000,00 | 344.606,90 | 96,53% |

**PROČELNIK:**

**Zlatko Pavičić**